شەفەق نیوز/ ئمڕوو یەکشەممە، نرخ دۆلار لە بۆرسەی سەرەکی لە بەغداد و هەرێم کوردستان ئارام گرد.
پەیامنێر ئاژانس شەفەق نیوز وت: بۆرسەی سەرەکی کیفاح و حارسیە لە بەغداد ١٤٧٢٠٠ دینار وەرانوەر ١٠٠ دۆلار ئەمریکی تۆمار کردن.
رووژ پەنجشەممەی گوزەیشتە، نرخ دۆلار لە بۆرسەی سەرەکی کیفاح رەسیە ١٤٧٢٠٠ دینار.
پەیامنێرەگەمان ئاماژە کرد ک نرخ فرووشتن و سەنەین لە دوکانەیل ئاڵشتکردنەکان لە بازاڕە ناوخۆیەکان لە بەغداد ئارام گرد، ک نرخ فرووشتن رەسیە ١٤٧٧٤٠ دینار، و نرخ سەنین رەسیە ١٤٦٧٥٠ دینار وەرانوەر ١٠٠ دۆلار ئەمریکی.
لە هەولێر پایتەخت هەرێم کوردستان نرخ دۆلار هەمیش ئارامی وەخوەی دی ک نرخ فرووشتن رەسیە ١٤٧٥٠٠ دینار، و نرخ سەنین رەسیە ١٤٧٠٠٠ دینار وەرانوەر ١٠٠ دۆلار ئەمریکی.
